Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7935

6. szint A végtermék rendeltetésszerű használatát és több, célszerűen megválasztott, annak élettartamát meghosszabbító vagy használhatóságát növelő karbantartási tevékenységét és azok gyakoriságát is képes átgondolni. A termék várható élettartamát képes megbecsülni, és átgondolni hulladékként való viselkedését, felújításának vagy újrafeldolgozásának lehetőségeit. 1.2. A tervezés tevékenységi jellege szerinti dimenziói A kognitív modellek szorosan összefüggnek az érzékelt tér anyagi modelljeivel, hiszen ez utóbbiak éppen az előbbiek támogatása céljából jönnek létre. A kognitív modellalkotás, -fejlesztés és -használat tehát olyan mértékben összefonódik az anyagi modellalkotással, -fejlesztéssel és -használattal, hogy szétválasztásuk a minőségi szintjeik definiálása szempontjából gyakorlatilag lehetetlen. Bármely kognitív modell egyetlen megfigyelhető realizálódása egyébként is egy anyagi modell (pl. szó, rajz, makett), így a kettő különválasztása a minőségi szintek gyakorlati használhatósága szempontjából sem célszerű. Mindezek miatt a két tevékenységdimenziót együttesen tárgyaljuk. 2006/20/II. szám 1.2.1.–1.2.2. A kognitív és anyagi modellalkotás, -fejlesztés és -használat (T-K és T-A)

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes